Ású dzé wākə̄ nyé tsag ádzō, nyé yǎ ā tíē kig ndɔ́ŋ yǎ mim̀bɔán míé ? 14Hədá Zambá a kad kɔ́bɔ eban eban ḿból vī, eban eban m̀ból ḿfə̄, ńdɔ̄ bátōǎn kig fudǐ mə̄lɔ́ wē: 15A kɔ́bɔ á bīyə́yə̄m, ai á é mam bákad yén ai alú ásə, ókāŋ ngul óyɔ̄ yakad bǐ bod, ábōg bálɔm ai oyɔ́ á mədzógóbó mábán. 16Eyɔ̌ŋ tē hḿ ā kad bɔ́ yáī mə̄lɔ́ ǎ ngalúm é mam móé ā yə́gələ anə́ ai zitám, 17ḿból yə̄ nâ á vāā mod ǹnə́m ḿfág ábē á nə́, á kōdē nyé á mə̄bún. 18Ású yə̄ nâ á kōde enyiŋ dzíé áwū, ai á məkɔ̌ŋ bílâ. 19Abǒg ziŋ, a kǎd fə lə́b mod ai miǹtyé ênɔ̌ŋ dzíé á yōb, éyɔŋ bitá yā bí nə́ tə və́ áfōla, bí ngáfógo yǎ bivɛ̌s bíé sí. 20Ḿbāŋála a nyugudu nyé á ńnə̄m, ǎ bə̄lə́ kīg fə̄ ngǒŋ tɔ fɔ́ɔ́ ai bídí yā byádaŋ zám. 21Miǹson míé mí ngasíbi fɔ́ɔ́, bivɛ̌s bíé yā bí ngábə́ yə́mə, bí ńdzōgó á ńsəŋ. 22Abǒg tē hḿ ényiŋ yásúbu fɔ́ɔ́ babi ai sɔŋ, é ńtɔ̄á á mɔ́ bə́wé bə́ bod.